**Jonathan Drouin** (s. 27. maaliskuuta 1995 Sainte-Agathe-de-Lotbinière, Quebec) on kanadanranskalainen jääkiekkoilija, joka pelaa NHL-joukkue Colorado Avalanchessa. Hän on pelipaikaltaan vasen laitahyökkääjä, mutta osaa pelata myös keskushyökkääjänä.

Drouin kuuluu ikäluokkansa lupaavimpiin pelaajiin. Tampa Bay varasi hänet kolmantena pelaajana NHL:n varaustilaisuudessa 2013. Drouin siirtyi vaihdon seurauksena Montreal Canadiensiin.

Ura
---

### Seuraura

Drouin aloitti jääkiekkoilun paikallisessa aluesarjassa AHM. Mont-Tremblantin joukkueessa. Hän pelasi kauden 2010–2011 Midget AAA -sarjassa Lac St. Lionsissa, jossa teki runkosarjassa tehot 22+36=58 jakaen koko sarjan pistepörssin neljännen sijan Toliver Bergeronin kanssa. Drouin voitti myös pudostuspelien pistepörssin tehoilla 11+17=28.

Halifax Mooseheads varasi hänet toisena pelaajana QMJHL:n varaustilaisuudessa vuonna 2011. Hän oli jo siirtymässä Mooseheadsiin kaudeksi 2010–2011, mutta Drouin ja hänen perheensä päättivät pelata vielä yhden kauden Lac St. Lionsissa. Joulukuussa 2011 Drouin päätti kuitenkin siirtyä Halifax Mooseheadsiin, jossa hän jakoi kevään 2012 QMJHL:n pudotuspelien kuudennen sijan Alexandre Malletin kanssa tehoilla 9+17=26.

Heinäkuussa 2013 Drouin teki kolmivuotisen tulokassopimuksen Tampa Bayn kanssa. Marraskuussa 2015 hän pyysi siirtoa toiseen seuraan ja kieltäytyi tammikuussa 2016 pelaamasta AHL:ssä, minkä johdosta Tamba Bay hyllytti hänet. Taustalla oli siirtohuhu, jonka vuoksi Drouin ei agenttinsa mukaan halunnut ottaa loukkaantumisriskiä.

Kesäkuussa 2017 Drouin siirtyi Montreal Canadiensiin vaihdossa Mihail Sergatšoviin. Drouin ja Canadiens tekivät kuusivuotisen ja yhteisarvoltaan 33 miljoonan dollarin sopimuksen.

Heinäkuussa 2023 Drouin teki vapaana agenttina Colorado Avalanchen kanssa yksivuotisen ja 825 000 dollarin arvoisen sopimuksen.

### Maajoukkueura

Drouin valittiin Kanadan alle 20-vuotiaiden MM-joukkueeseen vuonna 2013. Tätä ennen hän pelasi myös alle 17-vuotiaiden World Hockey Challengessa vuonna 2012, jolloin hän oli tehoilla 2+3=5 Kanada Quebecin toiseksi paras pistemies Yan Pavel Laplanten jälkeen.

Lähteet
-------

* Jonathan Drouin The Internet Hockey Databasessa (englanniksi)
* Jonathan Drouin *Elite Prospects*. Everysport Media Group AB.  (englanniksi)

### Viitteet

1. ↑  Carol Schram: NHL Stars Facing the Biggest Question Marks in the 2017-18 Season *Bleacher Report*. Viitattu 16.1.2020. (englanniksi)
2. ↑  Former Montreal Canadiens Jonathan Drouin to join Colorado Avalanche *TSN*.  1.7.2023. Viitattu 1.7.2023. (englanniksi)
3. 1 2 3  EliteProspects
4. ↑  Drouin to Remain in Midget Aaa this Season  24.8.2012. OurSports Central. Viitattu 23.12.2012. (englanniksi)
5. ↑  Drouin to join the Moose  9.12.2011. Halifax Mooseheads. Viitattu 23.12.2012. (englanniksi)
6. ↑  Niemeläinen, Jonne: Tampa Bayn hyökkääjälupaus hyllytettiin – ei suostunut pelaamaan AHL:ssä *Yle Urheilu*.  21.1.2016. Viitattu 25.1.2016.
7. ↑  Lightning ja Canadiens vaihtoivat nuoria pelaajiaan - Drouin siirtyy Montrealiin *Jatkoaika.com*.  15.6.2017. Viitattu 16.6.2017.
8. ↑  Drouin ja Canadiens eivät viivytelleet sopimuksen kanssa - arvo yli 30 miljoonaa dollaria *Jatkoaika.com*.  16.6.2017. Viitattu 16.6.2017.
9. ↑